Пенчо Славейков
Аманети

chitanka.info

Три пори минва хорският живот,

подобно сок на лозовия плод:

додето броди още той с калта,

шара го казват — то е младостта:

макар и мътно да е то на глед,

и силно е и сладко като мед!

Когато вече прекипи веднъж,

сюзме то става — резко като мъж:

со него се запива на обяд,

не много, че — да ти (не) стане гад!

Когато се утае в съдове,

избистрено — то старост се зове:

во чашата като рубин то грей —

и песента на мъдрината пей!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.